**POSJET GRADSKOJ KNJIŽNICI I ČITAONICI U PETRINJI**


13. studenog 2015. godine su učenici 3. a i 3. b razreda posjetili gradsku knjižnicu i čitaonicu u Petrinji. Najprije smo uz pomoć glazbenika Vladimira napisali pjesmu o rock n rollu, a potom smo tu pjesmu zajedno otpjevali i odsvirali. Naš voditelj je svirao gitaru , a mi smo ga vješto pratili štapićima, zvečkama i trianglima. Svi smo bili sretni i naša pjesma se daleko čula.

****

** **

** **

Ovo su riječi naše pjesme:

Kaže meni jedan bubanj

Da sviramo rock n roll

A gitara glasno svira

I ništa je to ne dira

Neda ona meni mira

Beskrajno se paradira

Svira glasno, prvolklasno

Svi je čuju glasno, jasno

A flauta ja sam mala

Tiha , mirna ,nježna , plaha

Ne čuje me nitko sada

Tužna bit ću cijelog dana

****

Nakon glazbene radionice, naši domaćini su nas počastili grickalicama i sokom. Jako dobro iznenađenje !

Zatim nam je knjižničarka pokazala enciklopedije i naučila nas kako se njima služimo.

** **

Upoznali smo i dječji odjel gradske knjižnice. Tamo nas je srdačno dočekala knjižničarka , koja nas je upoznala sa dječjim knjigama i načinom posudbe. Zajedno smo ispričali , a potom i odglumili poznatu priču Djed i repa.

** **

** **

** **

Stigli smo i do, nama još uvijek vrlo zanimljivog odjela , a to je dječja igraonica.Namijenjena je djeci od 3 do 6 godina, ali nama su još uvijek pažnju plijenile mnogobrojne igračke i ugodan prostor.

****

****

Na kraju susreta s dragim knjižničarima i zanimljivom knjižnicom, zahvalili smo se na ugodnom i poučnom druženju i krenuli smo u šetnju petrinjskim ulicama. Zastali smo kraj starih lipa, osnovne i srednje škole te smo prošetali gradskim trgovima. Vrlo zanimljiv nam je bio plan mjesta o kojem smo ove godine učili na satovima prirode i društva. Ponovno smo otkrili kako je lijepo učiti i izvan školskih klupa. Veseli i zadovoljni vratili smo se u našu Mošćenicu.

Karolina Gusić i učiteljica Ivančica